stanford-oval/wikipedia huggingface dataset:
קרוליינה הדרומית
ממשל ופוליטיקה

קרוליינה הדרומית היא רפובליקה ובה שלוש רשויות שלטון:
מבצעת – קבינט נבחר בראשות מושל. "הרשות המבצעת" היא קבינט שחבריו נבחרים בבחירות כלליות, ומורכב ממושל, סגן מושל, שליש כללי (מפקד המשמר הלאומי וכוחות החירום וההצלה), תובע כללי, מזכיר מדינה, שר אוצר, מפקח חינוך, נציב חקלאות ומבקר מדינה. בכל מערכת בחירות נערכות בחירות על כל משרה בנפרד, ולכן ייתכן מצב בו ברשות המבצעת יושבים נבחרים ממפלגות שונות (בשונה מהקיים במרבית מדינות ארצות הברית). שינויים אחרונים בחוקת קרוליינה הדרומית הם התמודדות משותפת למשרות המושל וסגנו (להבדיל מבחירתם בנפרד), והפיכת השליש הכללי מנבחר ציבור למינוי פוליטי (תיקון מ-2014). אורך הקדנציה של כל בעל תפקיד הוא ארבע שנים, עם הגבלה לשתי קדנציות.
מחוקקת – קפיטול בן שני בתים המורכב מאספה לאומית ומסנאט. הרשות המחוקקת מורכבת מ-124 חברי אספה מחוקקת (הבית התחתון) ומ-46 חברי סנאט (הבית העליון). הבחירות מתקיימות מדי שנתיים, ובהן עומדים לבחירה כל מושבי האספה המחוקקת ומחצית ממושבי הסנאט, כך שאורך הקדנציות הוא שנתיים לחבר אספה וארבע שנים לחבר סנאט.
שופטת – בראשה עומד בית המשפט העליון של קרוליינה הדרומית. בבית המשפט העליון של קרוליינה הדרומית חמישה שופטים, הממונים על ידי המושל ומאושרים על ידי בית המחוקקים. שיטת המשפט היא שיטת המשפט המקובל האנגלי, אך ישנה השפעה של המשפט האזרחי הספרדי. בית המשפט לערעורים של המדינה מורכב מ-10 שופטים. בית המשפט לערעורים פליליים מורכב מתשעה שופטים. החוקה של מדינת קרוליינה הדרומית אומצה בשנת 1870, זאת לאחר שתי גרסאות קודמות (1796, 1834).
המדינה מאפשרת התערבות ישירה של האזרחים על ידי יוזמה אזרחית, משאל עם, Recall Election ואישור חוק. בירת המדינה היא קולומביה.
מהעידן שלאחר מלחמת האזרחים, קרוליינה הדרומית הייתה מעוז המפלגה הדמוקרטית, כמו יתר דרום ארצות הברית, ובפרט "הדרום העמוק" שהיא חלק ממנו. במשך כמה עשורים לאחר תקופת השיקום, המפלגה הדמוקרטית החזיקה בשליטה פוליטית משמעותית בדרום קרוליינה. מאז שנות השישים של המאה העשרים, החלה המדינה לנטות לעבר המפלגה הרפובליקנית. מאז, כמעט בכל מערכות הבחירות, הצביעו אזרחי המדינה עבור המועמד הרפובליקני לנשיאות, למעט בחירות 1976 בהן זכה ג'ימי קרטר בקולות האלקטורים מהמדינה.
לקרוליינה הדרומית 2 סנאטורים ו-7 חברי בית הנבחרים בקונגרס הפדרלי. הסנאטורים המייצגים את המדינה הם לינדזי גרהאם וטים סקוט. בהתאם, למדינה 9 קולות בחבר האלקטורים המצביע בבחירות לנשיאות ארצות הברית. נכון לשנת 2023, 6 מחברי בית הנבחרים הפדרלי מטעם דרום קרולינה הם רפובליקנים ודמוקרטי אחד, ג'ים קלייבורן, אחד מותיקי בית הנבחרים, המכהן בתפקיד מעל 30 שנה ומצליף סיעת הרוב בבית הנבחרים.
במשך 50 שנה, ייצג את דרום קרולינה הסנטור סטרום ת'ורמונד, שעד 2009, היה הסנטור שכיהן הכי הרבה זמן בסנאט האמריקאי. שנה בה רוברט בירד, סנטור מוירג'יניה המערבית שבר את השיא. ת'ורמונד כיהן כמושל קרולינה הדרומית טרם היבחרתו לסנאט האמריקאי.
נכון ליוני 2023 הפלות מותרות בקרוליינה הדרומית עד השבוע ה-22 להיריון. בינואר 2023 קבע בית המשפט העליון של המדינה שחוק האוסר על הפלות לאחר השבוע השישי להיריון, ואשר עבר לפני פסק דין דובס נגד הארגון לבריאות נשים בג'קסון (שבו קבע בית המשפט העליון הפדרלי כי מותר למדינות לאסור על הפלות גם בשליש הראשון של ההיריון), אינו חוקתי על פי חוקת המדינה. במאי אותה שנה אישרו המחוקקים במדינה חוק חדש שאוסר על הפלות החל מהשבוע השישי להיריון, אלא בנסיבות רפואיות. באותו החודש הוציא שופט בית המשפט לערעורים במדינה צו המונע את כניסת החוק לתוקף עד שתתקבל בעניין החלטה של בית המשפט העליון של המדינה.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה

על פי משרד המפקדים של ארצות הברית, מנתה אוכלוסיית קרוליינה הדרומית בשנת 2010 כ-4,625,384 נפשות.
חמש קבוצות האוכלוסין הגדולות במדינה מתפלגות לפי הסדר הבא: מוצא אמריקאי אפריקאי 29.5%, מוצא אמריקאי 13.9%, מוצא גרמני 8.4%, מוצא אנגלי 8.4%, מוצא אירי 7.9%. סביר להניח שרוב אלה הטוענים למוצא אמריקאי, מוצא אבותיהם סקוטי או אנגלי.
דמוגרפיה > יהדות קרוליינה הדרומית

יהדות קרוליינה הדרומית היא אחת הקהילות היהודיות הוותיקות והחשובות בארצות הברית. היהודים שהתיישבו בקרוליינה הדרומית בסוף המאה ה-17 נהנו מסובלנות דתית טובה יחסית עוד מתחילת התיישבותם במושבה זו. קרוליינה הדרומית היא גם המקום הראשון בחצי הכדור המערבי שבו הורשו היהודים לכהן בתפקיד במשרה ציבורית. היה זה פרנסיס סלוודור אשר כיהן בשתי כהונות בקונגרס המושבה עד לשנת 1776.
הקהילה היהודית המאורגנת הראשונה בקרוליינה הדרומית הייתה קהילת צ'ארלסטון בשנת 1749. בשנת 1801 הקימה הקהילה בית יתומים יהודי. בשנת 1820 הייתה קהילה זו לקהילה הגדולה ביותר בין קהילות ארצות הברית, בעת שמנתה כ-700 משפחות יהודיות.
יהדות קרוליינה הדרומית אף הייתה הקהילה הראשונה שהנהיגה רפורמה דתית בשטחה. כיום יש בקרוליינה הדרומית כ-7,000 יהודים המרוכזים בעיקר בערים צ'ארלסטון, קולומביה וגרינוויל.
דמוגרפיה > הערים הגדולות

קולומביה
צ'ארלסטון
רוק היל
גרינוויל
סמלי המדינה

| סמלי מדינת קרוליינה הדרומית> דגל.דגל קרוליינה הדרומית Flag of South Carolina | סמלי מדינת קרוליינה הדרומית> סמל.סמל קרוליינה הדרומית Seal of South Carolina | סמלי מדינת קרוליינה הדרומית> מוטו. | סמלי מדינת קרוליינה הדרומית> כינוי. |
| --- | --- | --- | --- |
|  |  | "בזמן שאני נושם, אני מקווה; מוכן לכל דבר שיבוא" "Dum spiro spero Animis opibusque parati" | "מדינת הדקלים" "Palmetto State" |
| עץ | פרח | ציפור | חיה |
| דקל סבל Sabal Palm | מטה זהב Goldenrod | גדרון קרוליינה Thryothorus ludovicianus | אייל פרדי לבן-זנב White-tailed deer |
הערות שוליים

↑   אי-פי, דרום קרוליינה תאסור על הפלות החל מהשבוע השישי להיריון. פעילים מבטיחים מאבק משפטי, באתר הארץ, 24 במאי 2023
↑  Dianne Gallagher and Sydney Kashiwagi, "State judge temporarily blocks South Carolina’s 6-week abortion ban, CNN, May 26, 2023
↑  "South Carolina", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| --- | --- |
בקרת זהויות :  NLI: 987007554954305171  GND: 4055656-6  ISNI: 0000 0004 0393 9902  LCCN: n79022914  MusicBrainz: aec173a2-0f12-489e-812b-7d2c252e4b62  NARA: 10045339  NDL: 00708891  NKC: ge207345  SELIBR: 163802  SUDOC: 029877040  VIAF: 126093597   WorldCat (עם VIAF): 126093597 
מפת צפיפות האוכלוסין של מדינת קרוליינה הדרומית
ריסאלפור

| --- | --- |
 מדינה:  פקיסטן פקיסטן
 מחוז:  ח'ייבר פח'טונח'ווה
 גובה:  309 מטרים
 אוכלוסייה:  ‏
  ‑ בעיר:  36,653 (2017)
 קואורדינטות:  34°00′18″N 71°59′56″E﻿ / ﻿34.0049°N 71.9989°E﻿ / 34.0049; 71.9989 
 אזור זמן:  UTC +5
  מפת מיקום  מפה מפורטת   (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערביריסאלפור(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערביריסאלפור  he tabBackground:;tabBorder:#aaa;defaultTab:0;
 
ריסאלפּוּר (באורדו/פשטו: رسالپور) היא עיר בפקיסטן, השוכנת בנפת נושרה (ضلع نوشہرہ) שבמחוז ח'ייבר פח'טונח'ווה. העיר ממוקמת כ-45 ק"מ מפשאוור וכ-15 ק"מ ממרדאן, בתוך שקע הנמצא בגובה של כ-300 מטרים מעל פני הים. כ-90 ק"מ צפונית לריסאלפור שוכן מעבר ח'ייבר.
על פי מפקד האוכלוסין שנערך ב-2017, התגוררו בריסאלפור 36,653 תושבים.
הבסיס הצבאי בריסאלפור, הידוע כ"ביתם של הנשרים" וכ"ביתם של הפלסים", שימש כמרכז אימונים חשוב עבור כוחות האימפריה הבריטית בתקופת שלטונה באזור. לאחר עצמאותה הפכה פקיסטן את הבסיס לאקדמיה של חיל האוויר הפקיסטני. בנוסף, שוכנים בריסאלפור גם מספר מוסדות השכלה ומפעלי תעשייה, הכולל גם את "אזור העיבוד לייצוא של ריסאלפור" (The Risalpur Export Processing Zone), השוכן על הכביש הראשי שבין מרדאן לנושרה. הבסיס עצמו ממוקם על שטח גבוה יחסית לשאר חלקי העיר, והמבנים הישנים ביותר בו הוקמו בשנים 1913–1914.
היסטוריה צבאית > שלטון בריטי

החל מ-1910 שימש המקום כבסיס ושדה תעופה עבור גיס התעופה המלכותי, אשר הפך מאוחר יותר לחיל האוויר המלכותי. במלחמת העולם הראשונה שימש הבסיס את הבריטים כמתקן להסבת טייסים למטוסי קרב. גם במהלך מלחמת העולם השנייה שימשו הבסיס ושדה התעופה שבו לאימונים ולפעילות מבצעית של מטוסי חיל האוויר המלכותי. הבסיס הועבר לידי חיל האוויר הפקיסטני (שנקרא אז חיל האוויר המלכותי הפקיסטני) לאחר חלוקת הודו ב-15 באוגוסט 1947.
ב-1919 התמקמה בבסיס ריסאלפור טייסת מס' 31 של חיל האוויר המלכותי, ויצאה ממנו לגיחות בשטח אפגניסטן ובאזור הגבול בינה לבין הודו הבריטית אשר נשלט בידי שבטים מקומיים, וכונה הגבול הצפון-מערבי (North-West Frontier). ציודה הראשוני של הטייסת כלל מטוסי B.E.2 ופארמן HF.20, והיחידה לקחה חלק במלחמה האנגלו-אפגנית השלישית, במסגרת המשחק הגדול, וביצעה הפצצות במטרה להבטיח את יציבותו של קו דוראנד (בפשטו: د ډیورنډ کرښه), אזור הגבול שבין הודו הבריטית לאפגניסטן עליו הוסכם בין הצדדים לאחר סיום המלחמה באוגוסט 1919. קו זה הפך למעשה לגבול הבינלאומי בין פקיסטן לאפגניסטן.
בספטמבר 1919 הוחלפו ה-B.E.2 של הטייסת במטוסי בריסטול F.2, אשר המשיכה בפעולות כנגד כוחות גרילה באזור הגבול. בין השנים 1936 ל-1939 פעלו מטוסי הטייסת, מסוג הוקר הארט, וסטלנד ואפיטי והוקר אודאקס מבסיס ריסאלפור במסגרת המערכה אשר התנהלה בווזיריסטן. בתחילת מלחמת העולם השנייה הוסבה הטייסת לתפקידי תובלה, הצטיידה במטוסי DC-2 ו-DC-3 דקוטה והטיסה אספקה עבור כוחות בעלות הברית שלחמו בבורמה.
במהלך שנות ה-30 הייתה ריסאלפור גם בסיס ליחידות של הצבא הבריטי, כגון הרגימנט הרכוב של הארטילריה המלכותית ורגימנט ההוסרים ה-14/20 של המלך.
היסטוריה צבאית > לאחר עצמאות פקיסטן

עם קבלת פקיסטן את עצמאותה ב-15 באוגוסט 1947, הפך שדה התעופה של ריסאלפור לבסיס חיל האוויר הפקיסטני, ולאחר כחודש נוסד בו בית ספר לטיסה, בו שירתו בתחילה ההרווארד והטייגר מות' כמטוסי אימון. טיסת האימון הראשונה המריאה מהבסיס ב-22 בספטמבר 1947.
ב-13 באפריל 1948 ביקר במקום מוחמד עלי ג'ינה והעלה את בית הספר לטיסה לדרגה המקבילה למכללה. ב-21 בינואר 1967 שדרג נשיא פקיסטן איוב ח'אן את בסיס ריסאלפור למעמד האקדמיה של חיל האוויר הפקיסטני.
מפקדו הראשון של הבסיס, אסגר ח'אן (באורדו: اصغر خان) הפך מאוחר יותר למפקד חיל האוויר הפקיסטני, ויזם את העברת המכללה להנדסת אווירונאוטיקה מקראצ'י לריסאלפור ב-1986.
ב-2008 הועבר לריסאלפור גם בית הספר לנ"מ.
מוסדות חינוך

בשל מחסור במוסדות חינוך איכותי במחוזות הסמוכים, מגיעים מדי יום סטודנטים רבים לריסאלפור על מנת ללמוד בבתי הספר שבעיר, כשחלקם מנוהלים על ידי הכוחות המזוינים של פקיסטן. הסטודנטים המגיעים למוסדות אלה הם בדרך כלל ממעמד סוציו-אקונומי גבוה יותר ביחס לשאר תושבי המחוזות או שהוריהם מממנים בקושי רב את לימודיהם במקום.
הערות שוליים

1 2  "Nowshera District – Population of Cities, Towns and Villages 2017-2018". politicpk.com
↑  "Asghar Khan". Pride of Pakistan
רוואנשיזם

"הכתם השחור", ציור מ-1887 מאת אלבר בטנייה: מורה צרפתי מצביע בפני הילדים על חבלי אלזס ולורן המסומנים בצבע שחור במפת צרפת.
רוואנשיזם (מצרפתית: Revanchisme) הוא מושג הקיים בפוליטיקה האירופאית מאז 1871 ומבטא שאיפות של עמים או מדינות להשיב לאחור תוצאות של מלחמות שהביאו לאבדן טריטוריות.
צרפת הובסה במלחמת צרפת–פרוסיה בשנת 1871 ובהתאם לחוזה פרנקפורט איבדה את המחוזות אלזס ולורן. העם הצרפתי ראה בכך השפלה לאומית והתפתחה בו תנועה חזקה של "רבנשיסטים", צרפתים שרצו בסיבוב מלחמה נוסף, שבמהלכו, כך קיוו, יחזירו לעצמם את המחוזות האבודים. חלקים גדולים מהעם הצרפתי נשאבו אל התנועה הרבנשיסטית שהיו לה נציגים בפוליטיקה ובשלטון. לרבנשיסטים מיוחסת השפעה על כניסתה של צרפת לברית עם רוסיה, שהובילה לברית המשולשת עם אנגליה ורוסיה, למלחמת העולם הראשונה ולרצח ז'אן ז'ורס, שהתנגד למלחמה.
השבת מחוזות המחלוקת לידי צרפת, בהתאם לסעיף 51 שבחוזה ורסאי משנת 1919, היה אקורד הסיום של הרבנשיזם הצרפתי, אך פתח את הדלת לרבנשיזם חדש, הרבנשיזם הגרמני, שהיה בין הגורמים למלחמת העולם השנייה.
גם פירוקה של האימפריה האוסטרו-הונגרית והקמת מדינות לאום, שכללו מיעוטים הונגריים, הביאו להופעת הרבנשיזם ההונגרי, ששאף להשיב טריטוריות אלה לניהול הונגרי. פירוק חבלים מרומניה הגדולה, בתקופה שקדמה למלחמת העולם השנייה, הביא להופעת הרבנשיזם הרומני, בעיקר כלפי צפון טרנסילבניה, שעברה לידי ההונגרים בהתאם לתכתיב וינה, אך גם כלפי ברית המועצות, שהשתלטה על בסרביה וצפון בוקובינה.
רוברט אנטל

רוברט אנטל (במקור אדלר, בהונגרית: Antal Róbert; בודפשט, 21 ביולי 1921 – טורונטו, קנדה, 1 בפברואר 1995) שחקן כדורמים, אלוף אולימפי, יהודי-הונגרי.
קורות חיים

אנטל החל להתאמן בספורט כשחיין בשנות ה-30 של המאה ה-20. הוא היה חבר באיגוד השחיינים ההונגרי (MÚE) משנת 1940, ושל מועדון הספורט מ.ט.ק. בשחיה אחרי מלחמת העולם השנייה בשנת 1945 עד 1949. מ-1949 עבר לדגל האדום בודפשט כשחקן כדורמים. בין 1948 ל -1952 היה חבר בנבחרת הונגריה. בשנת 1952, היה חבר בנבחרת האולימפית ההונגרית שזכתה במדליית זהב באולימפיאדת הלסינקי (1952). הוא היגר לקנדה בשנת 1956 ועבד כפרמדיק בבית חולים. לפני מותו ביקר בהונגריה מספר פעמים ועל פי רצונו נקבר שם.
לקריאה נוספת

מיהו מי בחיי הספורט בהונגריה. רוברט אנטל
"רוברט אנטל". mob.hu.
קברו של רוברט אנטל בבית העלמין פרקשראטי
הערות שוליים

↑  Wechsler, Bob (2008). Day by day in Jewish sports history.

 ISBN 9781602800137.
↑  Jews and the Olympic Games: the clash between sport and politics: with a complete review of Jewish Olympic medallists. Books.google.com. 2004. ISBN 9781903900871.
↑  Siegman, Joseph (2000). Jewish sports legends: the International Jewish Hall of Fame. ISBN 9781574882841.
שביט בורלי

| --- | --- |

פניו הגבשושיים של גרעין השביט בצילום של גשושית רוזטה
 כוכב האם
 כוכב אם:  שמש
 מידע כללי
 סוג:  שביט
 תאריך גילוי:  28 בדצמבר 1904 
 מגלה:  אלפונס בורלי 
 מקום גילוי:  מרסיי 
 מאפיינים מסלוליים
 ציר חצי-ראשי:  3.6069646±0.0000003 יחידה אסטרונומית
 אקסצנטריות:  0.6377
 זמן הקפה:  2,502.138±0.0003 יממה
 נטיית מסלול:  29.3194±0.00001 מעלה
 מאפיינים פיזיים
 ממדים:  4.8 קילומטר
 מסה:  ‎2×1013‎ ק"ג
 אלבדו:  0.022 
 בהירות מוחלטת:  9.8 
 טמפרטורה מינימלית:  2.4 K
 
השביט בורלי (כינוי רשמי: 19P/Borrelly) הוא שביט מחזורי, בגודל בינוני, שמקיף את השמש בערך כל 6 שנים ושמונה חודשים. בשנת 2001 חלפה לידו הגשושית Deep Space 1 וסיפקה מידע רב על השביט, וכן תמונות ברזולוציה גבוהה. השביט הגיע בפעם האחרונה לפריהליון (הנקודה במסלולו הקרובה ביותר לשמש) ב-1 בפברואר 2022. בפעם הבאה יגיע השביט לפריהליון ב-11 בדצמבר 2028.
| תאריך ושעה של הגישה הקרובה ביותר | מרחק מכדור הארץ (AU) | מרחק מהשמש  (AU) | מְהִירוּת  ביחס לכדור הארץ  (קמ"ש) | מְהִירוּת ביחס לשמש (קמ"ש) | התייחסות |
| --- | --- | --- | --- | --- | --- |
| 2028-Dec-05 19:12 ± 6 דקות | 0.413 יחידות אסטרונומיות (61.8 מיליון קילומטרים; 38.4 מיליון מיל; 161 lunar distance) | 1.31 יחידות אסטרונומיות (196 מיליון קילומטרים; 122 מיליון מיל; 510 lunar distance) | 17.3 | 33.3 | Horizons |
גילוי

השביט התגלה על ידי אלפונס בורלי במהלך חיפוש שגרתי אחר שביטים במרסיי, צרפת ב-28 בדצמבר 1904.
גילוי > גשושית חלל עמוק 1 (Deep Space 1)

ב-21 בספטמבר 2001 הגשושית Deep Space 1, ששוגרה כדי לבדוק ציוד חדש בחלל, ביצעה יעף בסמוך לגרעין השביט בורלי. למרות הכישלון של מערכת לקביעת האוריינטציה של הגשושית, Deep Space 1 התקרבה למרחק של כ-3400 ק"מ מהשביט, שאורך גרעינו כ-8 ק"מ ורוחבו כ-4 ק"מ. התמונות שהחזירה הגשושית היו ברזולוציה של כ-45 מטר לפיקסל, הגבוהה ביותר עד אז של תמונות של שביט. התמונות הראו פני שטח עם הרים, מישורים וקוי שבר עמוקים, מה שמרמז על כך שהשביט הוא אוסף של גושי קרח וגושים סיליקטיים, ולא עצם מוצק אחיד. מניתוח עצמת האור המוחזר, רק כ-2%, פני השטח של הגרעין מכוסים בחומר כהה במיוחד, ככל הנראה חומר פחמן ותרכובות אורגניות. כמו כן צולמו בבירור מספר סילוני גז ואבק הנפלטים מגרעין השביט.
מסלול

השביט בורלי מקיף את השמש אחת ל-2502 יממות בערך (6.84 שנה). האפהליון שלו במרחק 5.91 יחידות אסטרונומיות מהשמש והפריהליון שלו הוא במרחק 1.31 יחידות אסטרונומיות ממנה, כלומר מסלולו אינו חוצה את מסלול כדור הארץ.
הערות שוליים

↑  "19P/Borrelly: Facts & Figures". אורכב מ-המקור ב-2014-08-09. נבדק ב-2014-08-08.
↑  Beatty, Kelly (25 ביוני 2004). "Meet Comet Borrelly". Sky & Telescope. נבדק ב-27 בינואר 2021. {{cite web}}:  (עזרה)
↑  Deep Space 1 | NASA mission, Comet Borrelly, Solar System | Britannica, www.britannica.com (באנגלית)
↑  Comet 19P/Borrelly | Space Reference, www.spacereference.org
↑  Roger V Yelle, Laurence A Soderblom, J. Randy Jokipii, Formation of jets in Comet 19P/Borrelly by subsurface geysers, Icarus, Special Issue on DS1/Comet Borrelly 167, 2004-01-01, עמ' 30–36 doi: 10.1016/j.icarus.2003.08.020
| --- | --- |
בקרת זהויות :  NLI: 987007537516405171  LCCN: sh2007006984 
אנימציה של המסלול של Deep Space 1 מ-24 באוקטובר 1998 עד 31 בדצמבר 2003

     Deep Space 1 ·
     9969 Braille ·
     כדור הארץ ·      שביט בורלי
מסלוליהם של שלושה שביטים מחזוריים, 1P/Halle, בורלי ו-153P/Ikeya-Zhang, על רקע של מסלולי כוכבי הלכת החיצוניים.
רוברט אנקה

רוברט אנקה (בגרמנית: Robert Enke;‏ 24 באוגוסט 1977 – 10 בנובמבר 2009) היה שוער כדורגל גרמני, ששיחק בהצלחה בעיקר בהנובר 96 ובנבחרת גרמניה. אנקה סבל ממחלת נפש, ושם קץ לחייו כאשר קפץ אל מסילת ברזל בעת שעברה רכבת כאשר היה כדורגלן פעיל.
נבחרות גרמניה

אנקה ייצג את מדינתו לראשונה בעונת 1998/1999, בה צורף לסגל של נבחרת גרמניה עד גיל 21 ושיחק ב-15 משחקים בסך הכל באותה עונה. בזכות יכולתו הטובה הוא זומן על ידי המאמן אריך ריבק לסגל של נבחרת גרמניה לקראת גביע הקונפדרציות ב-1999, אך לא שיחק בו בפועל.
בתקופה שבה לא שיחק בבונדסליגה הוא לא זומן כלל לסגל הנבחרת. הוא היה מועמד לזימון לנבחרת לקראת מונדיאל 2006, אך לבסוף החליט המאמן יורגן קלינסמן להעדיף שוערים אחרים. הוא חזר לסגל הנבחרת זמן קצר אחרי המונדיאל, תחת המאמן החדש יואכים לב. הוא זומן לקראת משחק הידידות מול נבחרת גאורגיה, ולמשחק נגד נבחרת קפריסין לאחר שהשוער הראשון ינס להמן חלה.
הוא ערך את הופעת הבכורה שלו בהפסד 0 - 1 לנבחרת דנמרק, במשחק שנערך בדואיסבורג ב-28 במרץ 2007. ב-8 באוקטובר 2008 הוא סבל משבר עצם הסירה בזמן שהתאמן בנבחרת לקראת המשחק מול נבחרת רוסיה. הוא עבר ניתוח ב-10 באוקטובר, ונאלץ לנוח בחודשיים שלאחר מכן. לאחר חזרתו בינואר 2009 הוא זומן מחדש לנבחרת, והחל לשמש כשוערה הראשון. הוא היה חלק מסגל הנבחרת שהפסידה לנבחרת ספרד בגמר יורו 2008, והיה מועמד לזימון גם למונדיאל 2010.
חיים אישיים

אנקה היה נשוי לתרזה, ולזוג הייתה בת אחת שמתה בגיל שנתיים ב-17 בספטמבר 2006, בעקבות מום מולד בלב. הם אימצו בת נוספת ב-2009, והתגוררו ביחד בחווה.
ביחד עם אשתו היה פעיל למען זכויות בעלי חיים, והחזיק מספר חיות מחמד בביתו. הוא התיר לארגון "אנשים למען יחס מוסרי לבעלי חיים" להשתמש בתמונתו בקמפיין מחאה נגד תעשיית הפרווה.
ב-10 בנובמבר 2009 מת אנקה בתאונת רכבת בעיירה נוישטט אם ריבנברגה. מרטין קינד, נשיא הקבוצה, בישר לתקשורת כי המשטרה המקומית יצרה עמו קשר ובישרה לו כי אנקה נמצא מת במכוניתו לאחר שהתאבד. מותו של אנקה גרם לתדהמה בכדורגל הגרמני ובכירי הענף הביעו את צערם על מותו. אוהדים ושחקנים ערכו עצרת מאולתרת לפני משרדי הבונדסליגה, והניחו שם פרחים ונרות לזכרו.
רוברט אקסלרוד

| --- | --- |

 לידה:  27 במאי 1943 (בן 81) שיקגו, ארצות הברית 
 ענף מדעי:  מדע המדינה, תורת המשחקים 
 מקום לימודים:  אוניברסיטת שיקגו (1964)  אוניברסיטת ייל (1969) 
 מנחה לדוקטורט:  הייוורד אלקר 
 מוסדות:  אוניברסיטת קליפורניה בברקלי (1968–1974)  אוניברסיטת מישיגן (1974) 
 תלמידי דוקטורט:  לארס-אריק קדרמן, Bear Frederick Braumoeller, Dan Reiter 
 פרסים והוקרה:  פרס ויליאם וקתרין אסטס (1990)  פרס צ'ארלס מריאם לחקר מדיניות ציבורית (2011)  המדליה הלאומית למדעים (2012)  מדליית וילבור קרוס (2008)  פרס יוהאן חיטה למדע המדינה (2013)  Jefferson Science Fellow  עמית האקדמיה האמריקאית לאמנויות ולמדעים  עמיתי מקארתור 
 
רוברט אקסלרוד (באנגלית: Robert M. Axelrod; נולד ב-27 במאי 1943) הוא מדען מדינה אמריקני. הוא פרופסור למדע המדינה ולמדיניות ציבורית באוניברסיטת מישיגן שם הוא מלמד מאז 1974.
קריירה

אקסלרוד סיים תואר ראשון במתמטיקה באוניברסיטת שיקגו ב-1964. ב-1966 סיים את התואר השני, ואת והדוקטורט במדע המדינה קיבל ב-1969, שניהם מאוניברסיטת ייל. מ-1968 ועד 1974 לימד באוניברסיטת קליפורניה בברקלי.
אקסלרוד נודע בעיקר בזכות עבודתו האינטרדיסציפלינרית בתחום האבולוציה של שיתוף הפעולה אשר צוטטה, נכון לינואר 2011, בלמעלה מ-500 ספרים ו-4000 מאמרים. תחומי העיסוק הנוכחיים שלו כוללים מחקר המערכות המורכבות (במיוחד מודלים מבוססי-סוכנים - agent-based modeling), והביטחון הבינלאומי. אקסלרוד חבר במועצה ליחסי חוץ (Council on Foreign Relations).
בתורת המשחקים נודעת חשיבות רבה להתנהגות על פי מידה כנגד מידה. במשחקי דילמת אסיר החוזרים על עצמם פעמים רבות, או במילים אחרות דילמת אסיר איטרטיבית, נחשבת מידה כנגד מידה לאסטרטגיה היעילה ביותר עבור שחקן רציונלי. סוגיה זו שימשה בסיס למחקרים מתמטיים ופסיכולוגיים רבים, שבהם נבחנה התנהגותם של המשתתפים בדגם זה של ה"משחק".
אחד הניסויים המפורסמים בתחום זה נערך על ידי אקסלרוד. בניסוי התבקשו מומחים ממגוון דיסציפלינות (כלכלה, פסיכולוגיה, מדע המדינה, ביולוגיה, מדעי המחשב ועוד) לשלוח תוכניות מחשב שישחקו זו נגד זו בדילמת אסיר איטרטיבית במשך 200 משחקים לכל זוג תוכניות. התוכנית שתוכרז כזוכה היא זו שתזכה ברווח המצטבר הגבוה ביותר בכל 200 המשחקים.
תוכניות אלה נקטו באסטרטגיות שונות כדי להשיג מטרה זו, ובהן:
מידה כנגד מידה (Tit For Tat): במשחק הראשון התוכנית שיתפה פעולה, ובכל משחק אחר בחרה בדרך שבה בחר היריב במשחק הקודם.
בגידה קבועה: ללא תלות במשחקים קודמים, תוכנית זו בגדה תמיד.
שיתוף פעולה קבוע: ללא תלות במשחקים קודמים, תוכנית זו שיתפה פעולה תמיד.
אקראית: התוכנית בוחרת בבגידה או בשיתוף פעולה באופן אקראי.
אסטרטגיות אחרות, מורכבות יותר.
בטורניר שערך אקסלרוד השיגה מידה כנגד מידה את התוצאה הטובה ביותר.
אקסלרוד נבחר לחבר האקדמיה הלאומית למדעים של ארצות הברית, היה חמש שנים עמית מקארתור ואף קיבל פרס מטעם האגודה האמריקאית לקידום המדעים (AAAS) על תרומה יוצאת דופן למדע. ב-1985 נבחר לחבר באקדמיה האמריקאית לאמנויות ולמדעים. ב-1990 זכה אקסלרוד בפרס על מחקר התנהגותי הרלוונטי למניעת מלחמה גרעינית, מטעם האקדמיה הלאומית למדעים של ארצות הברית.
בשנים האחרונות אקסלרוד מרצה ומייעץ לאו"ם, לבנק העולמי, למחלקת ההגנה של ארצות הברית ולמגוון ארגונים שונים המשרתים אנשי מקצוע מתחום הבריאות, אנשי עסקים ואנשי חינוך, בתחום קידום שיתופי פעולה.
בשנים 2006–2007 היה אקסלרוד נשיא האגודה האמריקאית למדע המדינה. הוא מיקד את פעילותו בנושאים בין-תחומיים.
ב-2006 הוענק לאקסלרוד תואר דוקטור לשם כבוד מטעם אוניברסיטת ג'ורג'טאון.
ב-2013 הוענק לאקסלרוד פרס יוהאן סקייט למדע המדינה.
ב-2014 העניק נשיא ארצות הברית ברק אובמה לאקסלרוד את המדליה הלאומית למדעים.
ב-28 במאי 2015 הוענק לאקסלרוד תואר דוקטור לשם כבוד מאוניברסיטת הרווארד.
בספטמבר 2022 עמד אקסלרוד, לצד פרנסיס פוקויאמה בראש קבוצה של כ-200 מדעני מדינה אשר שיגרו לקונגרס של ארצות הברית ולניו יורק טיימס מכתב המפציר במחוקקים לקדם שינויים דרמטיים בשיטת המשטר. החוקרים הצביעו על נקודת התורפה המרכזית בשיטת ההצבעה ברוב מדינות ארצות הברית, שבהן המנצח זוכה בכל הקופה. "ברור לכל שהשיטה שבורה", כתבו החוקרים.
ראו גם

אסטרטגיה יציבה אבולוציונית
הערות שוליים

↑  Scholars Ask Congress to Scrap Winner-Take-All Political system, THE NEW YORK TIMES, 19-9-2022
| --- | --- |
בקרת זהויות :  NLI: 987007439750505171  PLWABN: 9810542659105606  BIBSYS: 90061760  BnF: cb12472104q (data)  CiNii: DA0027021X  dblp: 75/4331  GND: 12127389X  ISNI: 0000 0001 2121 6343  LCCN: n83130304  LNB: 000029302  MGP: 219584  NDL: 00431953  NKC: vut2011627142  NLG: 79566  NLK: KAC2018O2290  NSK: 000226049  NTA: 070306303  ORCID: 0000-0003-4758-6590  RERO: 02-A002954359  SNAC: w66g0mrt  SUDOC: 033912033  VIAF: 14871618   WorldCat (עם VIAF): 14871618
רנה (שיר)

| --- | --- |
 סינגל
 יצא לאור:  2001
 שפה:  עברית 
 כתיבה:  אריאל הורוביץ
 לחן:  אריאל הורוביץ
 
רנה הוא פזמון שכתב, הלחין וביצע אריאל הורוביץ, ויצא לאור בשנת 2001.
רקע

השיר יצא לאור בסוף שנת 2001 ונכלל באלבום שהוציא הורוביץ ב-2002 ונושא את שמו. השיר היה למצליח ביותר של הורוביץ מתוך אלבום זה. במצעד העברי השנתי לשנת תשס"ב (2002) של רשת ג' הגיע השיר למקום העשירי.
תוכן השיר

בשיר מספר הדובר השר כי הוא היה בסרט אמריקאי והתאהב בשחקנית. הדובר מדמיין כיצד ייצור איתה קשר רומנטי, יגיע אליה לארצות הברית, ולאחר מכן יתגורר איתה בישראל, שבה היא תשתלב בתעשיית הסרטים.
אריאל הורוביץ סיפר שכתב את השיר בעקבות צפייה בסרט ג'רי מגווייר, שיצא בשנת 1996. בסרט שיחקה השחקנית רנה זלווגר, שהייתה אז שחקנית אלמונית. הורוביץ סיפר שהוקסם ממנה, וחיכה לעליית הכתוביות בסוף הסרט כדי לדעת מהו שמה. הוא הוקסם גם משמה, ועוד באותו הלילה כתב שיר הנושא את שמה.
הערות שוליים

↑  יפעת מנהרדט, רנה של הורביץ, באתר ynet, 12 בנובמבר 2001
שברולט וגה

שברולט וגה, דגם GT, שנת 1973
| --- | --- |

 מאפיינים כלליים
 נקרא גם:  וגה 2300 (Vega 2300)
 יצרן:  שברולט
 שנות ייצור:  1970–1977
 הרכבה:  ארצות הברית ארצות הברית  קנדה קנדה
 מודל אחריו:  שברולט מונזה
 חברת אם:  ג'נרל מוטורס
 מרכב:  2 דלתות
 אורך:  4,310 מ"מ
 רוחב:  1,661 מ"מ
 גובה:  1,295 מ"מ
 משקל:  981-1,030 ק"ג
 בסיס גלגלים:  2,464 מ"מ
 מפרט טכני
 מנוע:  4 צילינדרים, מנוע מקורר מים, 2,287 סמ"ק המפיק 110 כ"ס, (יחס דחיסה : 1:8.0)(Chevrole 2300 engine), מנוע 4 צילינדרים, 2,000 סמ"ק
 הילוכים:  תמסורת ידנית - 3 מהירויות, תמסורת ידנית - 4 מהירויות, תמסורת ידנית - 5 מהירויות, תמסורת אוטומטית - 2 מהירויות מסוג Powerglide, תמסורת אוטומטית - 3 מהירויות (Turbo-Hydramatic)
 קשר:  שברולט וגה
 מעצב:  ביל מיטשל (Bill Mitchell)
 
שברולט וגה, דגם GT, שנת 1971
שברולט וגה, (באנגלית : Chevrolet Vega) היא מכונית קומפקטית, (קופה - משפחתית), אשר יוצרה על ידי חברת שברולט, מבית ג'נרל מוטורס בין השנים 1970–1977. יוצרו 2,006,661 יחידות.
חברת פונטיאק, מבית ג'נרל מוטורס ייצרה בין השנים 1972-1977 את דגם ה- "פונטיאק אסטרה", דגם כמעט זהה ל- "שברולט וגה".